Fietsryer sterf in tref-en-trapFoto: ER24 Werner Vermaak, woordvoerder van ER24, het gesê die voorval het sowat 10 km buite Potchefstroom op die Schoemansdriftpad plaasgevind. Hy het gesê paramedici het kort ná 19:00 op die toneel aangekom. “Die man het etlike meters ver van sy fiets gelê. Hy het noodlottige beserings opgedoen en daar was ongelukkig niks meer wat vir hom gedoen kon word nie. Hy is op die toneel dood verklaar.” Volgens Vermaak was daar geen ander voertuie op die toneel met paramedici se aankoms nie en het die motoris wat die fietsryer glo getref het van die toneel gevlug. Die polisie ondersoek die voorval.